|  |
| --- |
| **Criteris que depenen d’un judici de valor (45%) – LOT 1** |

**Criteri 1.- Proposta de millora del programa Aula del Mar.................fins a 45 punts:**

**La descripció de la proposta** s’ha de presentar seguint la següent fitxa que es troba a continuació i **no pot tenir una llargada superior a 5 pàgines en format DINA 4 (lletra Arial 11, interlineat senzill i marges de 2,5 cm)**. La informació que excedeixi de les 5 pàgines no es valorarà. Aquesta proposta es lliurarà en format PDF.

|  |  |  |
| --- | --- | --- |
| **Criteri 1** | **Proposta de millora del programa Aula del Mar** | **Puntuació** |
| Continguts | Conceptes i sabers complementaris que es treballaran en els tallers de l’Aula del Mar. El nous continguts poden complementar les activitats que actualment ja s’estan desenvolupant en el programa Aula del Mar o poden proposar-se amb la finalitat de crear una nova activitat.  Es valorarà positivament que es correlacionin els nous continguts d’acord amb els Objectius de Desenvolupament Sostenible (ODS), la cultura oceànica i el currículum acadèmic per nivells formatius (des primària fins a ESO) recollit al decret 175/2022, de 27 de setembre, d’ordenació dels ensenyaments de l’educació. | Fins a 15 punts |
| Metodologia i situacions d’aprenentatge | Definició general de la metodologia desenvolupada durant els tallers de l’Aula de Mar i les situacions d’aprenentatge que es desenvoluparan per satisfer les competències d’aprenentatge a assolir amb els tallers.  Es valorarà positivament que la definició metodològica presentada sigui innovadora, vivencial i participativa i que possibiliti una reflexió individual i grupal sobre l’aprenentatge assolit durant l’activitat. També que es correlacionin les competències curriculars a les que es dona cobertura amb les situacions d’aprenentatge proposades. Igualment també es valorarà positivament que es remarquin les diferencies més significatives en les metodologies utilitzades segons els diferents nivells formatius: Primària i ESO. | Fins a 15 punts |
| Inclusió alumnes amb necessitats educatives especials | Definir les estratègies pedagògiques inclusives per a fer partícips de les activitats als alumnes amb necessitats educatives especials. Argumentar què i com s’aplicarà i argumentar per què és la estratègia educativa més idònia.  Es valorarà positivament que es detalli com es garantirà que els a alumnes amb necessitats educatives especials podran accedir i participar dels continguts i metodologies proposades en els apartats anteriors. | Fins a 15 punts |